మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
అమ్మకానికి మెడ్ ప్లస్
మెడ్ ప్లస్ తన కంపెనీని అమ్మకానికి పెట్టింది.
TNN | Updated:
Sep 4, 2015, 01:22PM IST
హైదరాబాద్: మన రాష్ట్రంలో ఫార్మా రంగంలో ప్రముఖ రిటైల్ చైన్ మెడ్ ప్లస్ తన కంపెనీని అమ్మకానికి పెట్టింది. దేశంలో అతి పెద్ద రిటైల్ చైన్ నిర్వహిస్తున్న కంపెనీల్లో అపోలో ఫార్మసీ మొదటి స్థానంలో ఉండగా తరువాత రెండవ స్థానంలో ఉన్న రిటైల్ చైన్ కంపెనీ మెడ్ ప్లస్. ఈ సంస్థ టర్నోవర్ ఏడాదికి 1200 కోట్ల నుంచి 1300 కోట్ల రూపాయల వరకూ ఉంది. కంపెనీ వారు తమ వాల్యుయేషన్ 2700 కోట్లుగా చెబుతున్నారని ‘ద ఎకనామిక్ టైమ్స్’ పత్రిక తెలిపింది. ఈ కంపెనీలో 51 శాతం వాటాను 2011లో టీవీఎస్ క్యాపిటల్, మౌంట్ కెలెట్ క్యాపిటల్ మేనేజ్ మెంట్, ఇండియా వెంచర్స్ అడ్వయిజర్స్ కొనుగోలు చేశారు. ప్రస్తుతం మెడ్ ప్లస్ కంపెనీకి 12 రాష్ట్రాల్లో 1250 స్టోర్లు ఉన్నాయి. 2020 కల్లా 10 వేల స్టోర్లు పెడతామని కంపెనీ ఇటీవలే తెలిపింది. ఇప్పుడు ఏకంగా కంపెనీనే అమ్మాలని ప్రమోటర్లు భావిస్తున్నారని ఎకనామిక్ టైమ్స్ పేర్కొంది.